b'\n_START_ARTICLE_\nSinti\n_START_PARAGRAPH_\nSinti er en undergruppe av romanifolket som kom til nordvest-Europa p\xc3\xa5 slutten av middelalderen. De er beslektet med roma (kalt sig\xc3\xb8ynere) som hovedsakelig lever i \xc3\x98st-Europa og opprinnelig kom fra India, men \xc3\xb8nsker ikke \xc3\xa5 forveksles med dem. Det finnes likhetstrekk og mulig slektskap mellom sintene og de norske/svenske taterne, blant annet flere felles slektsnavn. Opprinnelig var sintiene nomader, idag er de fleste bofaste eller har en delvis nomadisk livsform._NEWLINE_En antar at sintiene br\xc3\xb8t opp fra Sind eller fra str\xc3\xb8kene langs elven Sindhu i India til Persia der stammesmedlemmene s\xc3\xb8kte arbeid som musikere. Fra Persia migrerte de s\xc3\xa5 videre til Europa og Nord-Afrika. Musikktradisjonene i de str\xc3\xb8kene der de levde i l\xc3\xb8pet av \xc3\xa5rhundrene ble etterhvert en del av sintienes egen musikk.'